བཞི་པ་འཁོར་ཕུན་སུམ་ཚོགས་པ་ནི་རྒྱལ་བསྟན་རིན་པོ་ཆེ་འཁོར་ལོ་རྣམ་པ་གསུམ་གྱི་སྒོ་ནས་གྱན་དུ་འདེགས་པའི་བསྟན་པའི་མངའ་བདག་དགེ་འདུན་གྱི་གནས་བརྟན།མཆོག་གི་སྤྲུལ་སྐུ་རྣམས་དང་།གཞན་ཡང་བསྟན་པའི་གསལ་བྱེད་བླ་སློབ་མཁན་པོ།ཕྱོགས་ཀྱི་ཡུལ་གྲུ་སོ་སོར་ནས་བྱོན་པའི་སྡོམ་ལྡན་འདུལ་བ་འཛིན་པ་བསོད་ནམས་ཀྱི་ཞིང་དགེ་འདུན་གྱི་སྡེ་དང་།གསང་སྔགས་ནང་གི་རྣལ་འབྱོར་ཕོ་མོ།ཆོས་སྲིད་ལུགས་གཉིས་མཁྱེན་རབ་ཡངས་པའི་དཔོན་པོ།འབྱོར་ལྡན་གྱི་སྦྱིན་བདགབསོད་ནམས་ཀྱིས་མཐོ་བའི་མི་ཆེན།རྣམ་དཀར་གྱི་བློ་དང་ལྡན་པའི་སྐྱེ་བོ་ཕོ་མོ་ཁྲི་ཕྲག་ལས་བརྒལ་བ་ནམ་མཁའི་སྐར་ཚོགས་ལྟ་བུ་ཚོགས་པ་ནི་སྐབས་འདིའི་འཁོར་ཕུན་སུམ་ཚོགས་པ་ལགས་སོ།།།།